**Apusul**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apusul

Totu-i dus, a lumii vreme,

fir de viață din fuior,

toarce-a veacului dileme

toate se nasc și apoi mor!

Ceru-adânc, precum,o glugă

peste un cap primordial,

se sprijină pe-a lumii rugă

și normele din calendar!

Totu-i dus, precum e-n fire,

toate sunt precum s-a spus,

doar o rugă din Psaltire

scormone jarul de sus!

Este ruga de iertare,

a păcatului știut,

către cerul care pare

doar un ascultător tăcut!

Dar și tăcerea-i un răspuns

pentru lumea plină goală,

că tot omul e pătruns

de adevărul c-o să moară!

Și uite astfel toarce fusul

firul vieții răsucit,

când moartea este apusul

vieții ce-abia a răsărit!